ΠΑΝΕΠΙΣΤΗΜΙΟ ΠΑΤΡΩΝ

ΤΜΗΜΑ ΔΙΟΙΚΗΣΗΣ ΕΠΙΧΕΙΡΗΣΕΩΝ ΑΓΡΟΤΙΚΩΝ ΠΡΟΪΟΝΤΩΝ ΚΑΙ ΤΡΟΦΙΜΩΝ

**ΠΡΟΓΡΑΜΜΑ ΠΡΑΚΤΙΚΗΣ ΑΣΚΗΣΗΣ**

**Επιστημονικός Υπεύθυνος: Καθηγητής Γρ. Ν. Μπεληγιάννης**

**ΑΝΑΚΟΙΝΩΣΗ ΘΕΣΕΩΝ ΠΡΑΚΤΙΚΗΣ ΑΣΚΗΣΗΣ**

Το Τμήμα Διοίκησης Επιχειρήσεων Αγροτικών Προϊόντων και Τροφίμων του Πανεπιστημίου Πατρών στα πλαίσια της Πράξης «**Πρακτική Άσκηση Τριτοβάθμιας Εκπαίδευσης του Πανεπιστημίου Πατρών**», που υλοποιείται στο πλαίσιο του Επιχειρησιακού Προγράμματος «Ανταγωνιστικότητα Επιχειρηματικότητα και Καινοτομία 2014-2020» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο-ΕΚΤ) και από Εθνικούς πόρους, σύμφωνα με τους όρους και τους κανόνες του Προγράμματος, σύμφωνα με την υπ. αριθμ 4736/27-10-2020 απόφαση έγκρισης τροποποίησης της πράξης από τη Διαχειριστική Αρχή, με Κωδικό ΟΠΣ 5030937 (ΕΚΤΠ01) με τίτλο: «Πρακτική Άσκηση Τριτοβάθμιας Εκπαίδευσης του Πανεπιστημίου Πατρών», παρέχει τη δυνατότητα Πρακτικής Άσκησης με αμοιβή σε φοιτητές/φοιτήτριες που φοιτούν στο **4ο** ή στο **5ο έτος σπουδών** του Τμήματος καθώς και σε **«επί πτυχίω» φοιτητές**.

Για το ακαδημαϊκό έτος **2021-22**, προβλέπεται η Πρακτική Άσκηση **πενήντα τριών (53)** φοιτητών/τριών στην Ελλάδα, **υποχρεωτικής διάρκειας δύο συνεχόμενων μηνών μέσα στο παρακάτω διάστημα**:

**Ημερομηνία Έναρξης Πρακτικής Άσκησης: 01/07/2022**

**Ημερομηνία Λήξης Πρακτικής Άσκησης: 31/08/2022**

**Η μηνιαία αμοιβή κάθε  ασκούμενου θα είναι 250€/μήνα.**

**Η παραπάνω αμοιβή και οι ασφαλιστικές εισφορές (1% κατά επαγγελματικού κινδύνου) των φοιτητών/τριων θα καταβάλλονται μέσω του Ειδικού Λογαριασμού Κονδυλίων Έρευνας του Πανεπιστημίου Πατρών μέσω της Πράξης «Πρακτική Άσκηση Τριτοβάθμιας Εκπαίδευσης του Πανεπιστημίου Πατρών», που υλοποιείται στο πλαίσιο του Επιχειρησιακού Προγράμματος «Ανταγωνιστικότητα Επιχειρηματικότητα και Καινοτομία», σύμφωνα με τους όρους και τους κανόνες του Προγράμματος.**

**Επισημαίνεται ότι οι φοιτητές/τριες δεν μπορούν να υλοποιήσουν ΠΑ σε φορείς απασχόλησης με νόμιμους εκπροσώπους με τους οποίους έχουν α’ και β’ βαθμό συγγένειας.**

Τα αποτέλεσμα της επιλογής των φοιτητών θα αναρτηθούν στον ιστότοπο Γραμματείας του Τμήματος και στον ιστότοπο του Γραφείου Πρακτικής Άσκησης, ενώ ενστάσεις θα έχουν τη δυνατότητα να υποβάλλουν οι φοιτητές εντός πέντε ημερών από την επόμενη της ημέρας ανάρτησης των αποτελεσμάτων αξιολόγησης στην Γραμματεία του Τμήματος

**ΚΡΙΤΗΡΙΑ ΕΠΙΛΟΓΗΣ**

* α = ο αριθμός μαθημάτων (κατά τα εξάμηνα 1ο – 6ο) στα οποία έχει εξεταστεί επιτυχώς ο φοιτητής (ποσοστό βαρύτητας 50%)
* β = ο μέσος όρος βαθμολογίας (κατά τα εξάμηνα 1ο – 6ο) του φοιτητή (ποσοστό βαρύτητας 30%)
* γ = το τρέχον έτος σπουδών του φοιτητή (ποσοστό βαρύτητας 20%)

Οι αιτούντες φοιτητές κατατάσσονται κατά φθίνουσα σειρά σύμφωνα με τον παρακάτω αριθμητικό τύπο:

**Σειρά κατάταξης =**

Σε περίπτωση ισοβαθμίας φοιτητών στο όριο των επιλεγμένων ατόμων, το κριτήριο επιλογής είναι ο μέσος όρος της βαθμολογίας του φοιτητή στην τελευταία εξεταστική περίοδο. Τα ΑΜΕΑ προηγούνται της διαδικασίας και για την μεταξύ τους κατάταξη ακολουθούν τον ίδιο αλγόριθμο αξιολόγησης, όπως περιγράφεται παραπάνω.

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να καταθέσουν:

1. **Αίτηση Συμμετοχής Φοιτητή στην Πρακτική Άσκηση** (επισυνάπτεται)
2. **Πιστοποιητικό Αναλυτικής Βαθμολογίας**

Η **Αίτηση Συμμετοχής Φοιτητή στην Πρακτική Άσκηση**, μαζί με το **Πιστοποιητικό Αναλυτικής Βαθμολογίας**, κατατίθεται υπογεγραμμένη στη **Γραμματεία** του **Τμήματος ΔΕΑΠΤ** καθημερινά από **01/12/2021** **έως και τις 22/12/2021**.

Τα αποτέλεσμα της επιλογής των φοιτητών θα αναρτηθούν στον ιστότοπο Γραμματείας του Τμήματος και στον ιστότοπο του Γραφείου Πρακτικής Άσκησης, την **10η Ιανουαρίου 2022**. Θα υπάρξει προθεσμία πέντε ημερών από την επόμενη της ημέρας ανάρτησης των αποτελεσμάτων για τυχόν ενστάσεις, και στη συνέχεια θα ανακοινωθεί ο οριστικός πίνακας.

**Η παρούσα ανακοίνωση θα αναρτηθεί:**

* στην ιστοσελίδα του Γραφείου Πρακτικής Άσκησης
* στην ιστοσελίδα του Τμήματος:

**και θα τοιχοκολληθεί:**

* στη Γραμματεία του Τμήματος
* στο Γραφείο του Επ. Υπεύθυνου

Ο Επιστημονικός Υπεύθυνος

Γρ. Ν. Μπεληγιάννης

Καθηγητής